Legal Document

Category: 295

Text:
66. ΠΡΟΕΔΡΙΚΟ ΔΙΑΤΑΓΜΑ υπ' αριθ. 25 της 15/15 Ιαν. 1988 (ΦΕΚ Α΄ 10) Όροι και προϋποθέσεις για την ίδρυση τοπικών ραδιοφωνικών σταθμών, διαδικασία χορήγησης, ανανέωσης και ανάκλησης των σχετικών αδειών, γενικές αρχές λειτουργίας των σταθμών αυτών και η τεχνική και λοιπή εποπτεία και έλεγχός τους. Έχοντας υπόψη: 1.Το άρθρο 15 του Συντάγματος. 2.Το άρθρ. 2 παράγραφοι 4και 12 του ν. 1730/1987 «Ελληνική Ραδιοφωνία-Τηλεόραση, Ανώνυμη Εταιρεία (ΕΡΤ-ΑΕ)" (ΦΕΚ 145 Α'). 3.Τα άρθρα 20 και 21 του Π.Δ. 985/77 "περί οργανισμού του Υπουργείου Συγκοινωνιών" (ΦΕΚ Α' 336) και την κοινή απόφαση των Υπουργών Προεδρίας της Κυβέρνησης και Συγκοινωνιών με αριθμό 4.108/30.6.82 (ΦΕΚ 454 Β'). 4.Τα άρθρα 11 επ. Π.Δ. 924/1976 "περί οργανισμού του Υπουργείου Εσωτερικών" (ΦΕΚ 338 Α'). 5.Τις 750/1987 και 776/1987 γνωμοδοτήσεις του Συμβουλίου Επικρατείας με πρόταση των Υπουργών Προεδρίας της Κυβέρνησης, Εσωτερικών και Μεταφορών και Επικοινωνιών, αποφασίζουμε: Άρθρο 1 Τοπική ραδιοφωνία -Φύση και λειτουργία της 1.Επιτρέπεται η ίδρυση, εγκατάσταση και λειτουργία τοπικών ραδιοφωνικών σταθμών που εκπέμπουν στην περιοχή των συχνοτήτων 87,5 έως 107,7 Μεγακύκλους (ΜΗΖ) με διαμόρφωση κατά συχνότητα (FM), μόνο μετά από άδεια που χορηγείται σύμφωνα με τις διατάξεις του διατάγματος αυτού. 2.Οι άδειες χορηγούνται για το Δημόσιο συμφέρον και η χρήση τους συνιστά δημόσια λειτουργία. Οι σταθμοί αυτοί έχουν σκοπό την αντικειμενική και με ίσους όρους μετάδοση πληροφοριών και ειδήσεων καθώς και προϊόντων του λόγου και της τέχνης πρέπει πάντως να εξασφαλίζεται η ποιοτική στάθμη των εκπομπών που επιβάλλει η κοινωνική αποστολή τους και η πολιτιστική ανάπτυξη της Χώρας. Άρθρο 9 Αρχές λειτουργίας, εκπομπών, διαφημίσεων 1.Οι ραδιοφωνικές εκπομπές διέπονται από τις αρχές και κανόνες εκπομπών και διαφημίσεων που ισχύουν και για τις εκπομπές της Ελληνικής Ραδιοφωνίας και Τηλεόρασης. 2.Το πρόγραμμα πρέπει να συνδέεται με τον τοπικό χαρακτήρα του σταθμού. Πρέπει να καταβάλλεται ιδιαίτερη μέριμνα για: α)την ενημέρωση για τις δραστηριότητες της τοπικής αυτοδιοίκησης,  β)την παρουσίαση της κοινωνικής, οικονομικής και πολιτιστικής δραστηριότητας της περιφέρειας του σταθμού, γ)την ανάδειξη της ιδιαίτερης ιστορικής μνήμης και πολιτιστικής κληρονομιάς της περιφερείας του σταθμού. δ)τη δημιουργία δυνατότητας μόνιμης τακτικής έκφρασης της εργαζόμενης και σπουδάζουσας νεολαίας, οι ανάγκες ενημέρωσης, μόρφωσης και ψυχαγωγίας μπορούν να ικανοποιηθούν και με την παροχή ζωνών προγραμμάτων σε οργανωμένους φορείς της νεολαίας. 3.Κατά την μετάδοση διαφημιστικών μηνυμάτων προτιμώνται εκείνα που συνδέονται με τοπική παραγωγική δραστηριότητα. 4.Ο τοπικός ραδιοφωνικός σταθμός δεν μπορεί να αρνηθεί τη μετάδοση διαφημιστικών μηνυμάτων που αφορούν ομοειδή προϊόντα ή υπηρεσίες με ίσους όρους. 5.Δεν επιτρέπεται η μετάδοση διαφημιστικών μηνυμάτων χωρίς την καταβολή τιμήματος που έχει καθοριστεί με ενιαία κριτήρια τιμολογικής πολιτικής. 6.Η διάρκεια μετάδοσης διαφημιστικών μηνυμάτων ορισμένου προϊόντος ή υπηρεσίας δεν μπορεί να υπερβαίνει το πέντε τοις εκατό (5%) του επιτρεπτού διαφημιστικού χρόνου ανά εικοσιτετράωρο, ο οποίος σε καμιά περίπτωση δεν μπορεί να είναι περισσότερος από το οκτώ τοις εκατό (8%) του ημερήσιου συνολικού προγράμματος, ούτε να υπερβαίνει τα δέκα (10) λεπτά ανά ώρα προγράμματος. Η έμμεση διαφήμιση ως και η διαφήμιση παιδικών παιχνιδιών και προϊόντων καπνού δεν επιτρέπεται. 7.Οι ραδιοφωνικοί σταθμοί της παραγράφου 2 του άρθρ. 2 μεταδίδουν μόνο πρόγραμμα ψυχαγωγικού και επιμορφωτικού περιεχομένου. Άρθρο 10 Τοπικός Χαρακτήρας Προγράμματος. Ειδήσεις 1.Ο Τοπικός χαρακτήρας του ραδιοφωνικού σταθμού πρέπει να διασφαλίζεται και με τον τοπικό χαρακτήρα του προγράμματος. 2.Στους σταθμούς της παραγράφου 1 του άρθρου 2 επιτρέπεται η μετάδοση ειδήσεων τοπικού χαρακτήρα. 3.Επιτρέπεται η μετάδοση ειδήσεων ευρύτερης σημασίας. α.από σταθμούς που ανήκουν στους Οργανισμούς Τοπικής Αυτοδιοίκησης (ΟΤΑ), β.από σταθμούς στους οποίους το τμήμα ενημέρωσης στελεχώνεται, αποδεδειγμένα, κατά την κρίση της Επιτροπής για την Τοπική Ραδιοφωνία, από επαγγελματίες δημοσιογράφους μέλη αντιστοίχων επαγγελματικών οργανώσεων ή ασφαλισμένους σε δημοσιογραφικούς ασφαλιστικούς οργανισμούς και ταμεία. Σελ 296,416(α) Τεύχος 1286-Σελ. 58 Ειδήσεις που αφορούν: α)τις σχέσεις της πολιτείας με άλλα κράτη ή διεθνείς οργανισμούς, β)την αμυντική θέση, ικανότητα και εθνική ασφάλεια της χώρας, γ)τη δημόσια υγεία, εν γένει, μεταδίδονται, αν τούτο έχει επιτραπεί με την αρχική άδεια ή με μεταγενέστερη τροποποίησή της στο συγκεκριμένο σταθμό, μετά από πρόταση της Επιτροπής για την Τοπική Ραδιοφωνία. Εάν ο ραδιοφωνικός σταθμός κατά την κρίση της Επιτροπής στελεχώνεται επαρκώς από επαγγελματίες δημοσιογράφους, επιτρέπεται σε κάθε περίπτωση η μετάδοση ειδήσεων οποιουδήποτε περιεχομένου πλην του στοιχείου β για τις οποίες αποφασίζει ελευθέρως η Επιτροπή. 4.Κατά τη διάρκεια προεκλογικής περιόδου επιτρέπεται η μετάδοση οποιασδήποτε εκπομπής (ειδήσεις, σχόλια, ανακοινώσεις, διαφημιστικά μηνύματα και άλλα) που αφορά άμεσα ή έμμεσα τον προεκλογικό αγώνα, μόνο μετά από προηγούμενη απόφαση του Ραδιοτηλεοπτικού Συμβουλίου. Άρθρο 11 Χρόνος ισχύος άδειας 1.Η άδεια ισχύει για χρόνο μέχρι δύο ετών, εκτός αν ανακληθεί σύμφωνα με τις διατάξεις και τη διαδικασία του διατάγματος αυτού. 2.Η άδεια είναι ανανεώσιμη για χρόνο επίσης μέχρι δύο ετών κάθε φορά, σύμφωνα με τις διατάξεις και διαδικασία του διατάγματος αυτού. Άρθρο 12 Στοιχεία που αναγράφονται στην άδεια 1.Στην άδεια πρέπει να αναγράφονται: -ο φορέας του ραδιοφωνικού σταθμού, -η ονομασία ή άλλο σημείο αναγνώρισης του ραδιοφωνικού σταθμού, -ο χρόνος έναρξης και λήξης ή ανανέωσης της άδειας του σταθμού, -ο υπεύθυνος ή οι υπεύθυνοι προγράμματος, -ο τεχνικός υπεύθυνος, -τα μέλη της Επιτροπής ή των Επιτροπών δεοντολογίας, -η συχνότητα ή η περιοχή συχνοτήτων λειτουργίας του σταθμού, -οι γεωγραφικές συντεταγμένες (GREENWITCH) και το υψόμετρο της θέσης της κεραίας του σταθμού, -το ύψος της κεραίας του σταθμού, -η πόλωση της κεραίας, -το σύστημα εκπομπής (στερεοφωνικό ή μονοφωνικό), -η ενεργός ακτινοβολούμενη ισχύς του πομπού όπως ορίζεται στη διάταξη της παρ. 1 του άρθρ. 8, -τυχόν μειώσεις της ακτινοβολούμενης ισχύος που έχουν επιβληθεί σε ορισμένες κατευθύνσεις ως αναγκαία συνέπεια του συντονισμού με τις γειτονικές χώρες, σύμφωνα με τις διατάξεις της περιοχικής συμφωνίας ραδιοφωνίας F.M. ή για άλλους λόγους όπως ιδίως λόγω της θέσης της κεραίας στα όρια της ζώνης κάλυψης. -ειδικές υποχρεώσεις ή δικαιώματα (όπως μετάδοση ή μη ειδήσεων της παραγράφου 3 του άρθρ. 10 του παρόντος, -οι ώρες λειτουργίας του σταθμού. 2.Τα πρωτότυπα των αδειών μαζί με τις αιτήσεις και τα στοιχεία του άρθρου τηρούνται στη Ειδική Υπηρεσία Μέσων Μαζικής Επικοινωνίας (ΕΥΜΜΕ). Η άδεια καταχωρείται σε ειδικό βιβλίο που τηρείται στη Ειδική Υπηρεσία Μέσων Μαζικής Ενημέρωσης (ΕΥΜΜΕ) κατά τη χρονολογική σειρά έκδοσης. Αντίγραφο της άδειας αποστέλλεται στην αρμόδια υπηρεσία του Υπουργείου Μεταφορών και Επικοινωνιών. 18.Ρ.α.66 Κρατική Ραδιοφωνία-Τηλεόραση Άρθρο 13 Οικονομικά των τοπικών ραδιοφωνικών σταθμών 1.Ο ετήσιος ισολογισμός και απολογισμός κάθε τοπικού ραδιοφωνικού σταθμού της παραγράφου 1 του άρθρου 2 δημοσιεύεται μέσα σε έξι μήνες από τη λήξη κάθε οικονομικού έτους σε δύο καθημερινές εφημερίδες απ’ τις οποίες η μία πρέπει να εκδίδεται στην περιφέρεια της εμβέλειας του σταθμού ή στον πλησιέστερο τόπο. Ο ισολογισμός και ο απολογισμός πρέπει να περιέχει όλα τα στοιχεία που απαιτούνται στις δημοσιεύσεις των ανώνυμων εταιρειών και εταιρειών περιωρισμένης ευθύνης. Η Επιτροπή για την Τοπική Ραδιοφωνία δύναται να ζητήσει τη δημοσίευση περισσοτέρων στοιχείων. 2.Αντίγραφο του παραπάνω ισολογισμού και απολογισμού αποστέλλεται μέσα στην ίδια προθεσμία στην Ειδική Υπηρεσία Μέσων Μαζικής Επικοινωνίας (ΕΥΜΜΕ). 3.Η είσπραξη εσόδων από χαριστική αιτία η διαφημίσεις που προέρχονται από ένα ή λίγα πρόσωπα που συνδέονται μεταξύ τους με στενό συγγενικό δεσμό ή έχουν άμεση οικονομική εξάρτηση ή υπαλληλική σχέση δεν επιτρέπεται να υπερβαίνει το πέντε τοις εκατό (5%) των δαπανών λειτουργίας. 4.Δεν επιτρέπεται η επιβολή ανταποδοτικού τέλους για τη λειτουργία τοπικών ραδιοφωνικών σταθμών των Οργανισμών Τοπικής Αυτοδιοίκησης (ΟΤΑ). 5.Η Επιτροπή για την Τοπική Ραδιοφωνία δύναται να παραγγέλει έλεγχο από ορκωτούς λογιστές ιδίως για την εξακρίβωση συγκέντρωσης του ελέγχου τοπικών ραδιοφωνικών σταθμών σε ένα νομικό ή φυσικό πρόσωπο ή για την διαπίστωση μη επιτρεπόμενης δικτύωσης. Άρθρο 14 Τεχνική Εποπτεία Οι κάτοχοι της άδειας οφείλουν να διευκολύνουν κάθε τεχνικό έλεγχο από τα αρμόδια όργανα του Υπουργείου Μεταφορών και Επικοινωνιών. Άρθρο 15 Επιτροπές Δεοντολογίας 1.Σε κάθε σταθμό της παραγράφου 1 του άρθρου 2 λειτουργεί Επιτροπή δεοντολογίας από τρία έως ένδεκα μέλη για την παρακολούθηση της τήρησης των αρχών λειτουργίας, εκπομπών και διαφημίσεων, ιδίως εκείνων του άρθρου 3 του Ν. 1730/1987, καθώς επίσης και της προγραμματικής δήλωσης που έχει υποβληθεί κατά την υποβολή της αίτησης χορήγησης της άδειας ή ανανέωσής της. Επιτροπές δεοντολογίας μπορούν να λειτουργήσουν και κατά τμήματα: Ενημέρωσης, ψυχαγωγίας, επιμόρφωσης. 2.Μέλη των Επιτροπών δεοντολογίας πρέπει να είναι πρόσωπα που διαμένουν στην περιφέρεια του σταθμού και έχουν διακριθεί στις επιστήμες, τη δημοσιογραφία, τις τέχνες ή έχουν γενικότερα ιδιαίτερο κύρος στην κοινωνική και πολιτιστική ζωή της περιφέρειας του σταθμού. Ο αριθμός των μελών των Επιτροπών δεοντολογίας καθορίζεται για τους ραδιοφωνικούς σταθμούς των Οργανισμών Τοπικής Αυτοδιοίκησης (ΟΤΑ) από το δημοτικό ή κοινοτικό συμβούλιο αν η άδεια ανήκει σε δήμο ή κοινότητα ή από το διοικητικό συμβούλιο της διαδημοτικής ή διακοινοτικής επιχείρησης αν ανήκει σε περισσότερους δήμους ή κοινότητες και για τους άλλους ραδιοφωνικούς σταθμούς από το φορέα ή το φυσικό πρόσωπο στο οποίο ανήκουν. Στις άλλες πλην των Οργανισμών Τοπικής Αυτοδιοίκησης (ΟΤΑ) περιπτώσεις, η Επιτροπή για την Τοπική Ραδιοφωνία μπορεί να ζητήσει αυξομείωση του αριθμού των μελών. Τα μέλη των Επιτροπών δεοντολογίας είναι άμισθα και δε συνδέονται με το σταθμό ή το φορέα του με καμιά σύμβαση που περιέχει αντάλλαγμα σε βάρος του σταθμού ή του φορέα ή υπέρ του μέλους. Μπορεί όμως να καταβάλλεται σε μέλη Επιτροπής δεοντολογίας αποζημίωση κατά μήνα, το ύψος της οποίας αποφασίζει όταν πρόκειται για ραδιοφωνικό σταθμό Οργανισμού ή Οργανισμών Τοπικής Αυτοδιοίκησης (ΟΤΑ), το διοικητικό συμβούλιο της επιχείρησης ομοφώνως ή με πλειοψηφία των 4/5 των μελών του και αν δε ληφθεί απόφαση καθώς και σε κάθε άλλη περίπτωση σταθμού η Επιτροπή για την Τοπική Ραδιοφωνία ύστερα από γνώμη του φορέα του σταθμού. Οι Επιτροπές δεοντολογίας των σταθμών που ανήκουν στους Οργανισμούς Τοπικής Αυτοδιοίκησης (ΟΤΑ) συγκροτούνται από πρόσωπα που ορίζονται ομοφώνως από το δημοτικό ή κοινοτικό συμβούλιο, άλλως κατ' αναλογία της δύναμης των δημοτικών ή κοινοτικών συνδυασμών σε αυτό.  Στη περίπτωση διαδημοτικής ή διακοινοτικής επιχείρησης ορίζονται ομοφώνως από το Διοικητικό Συμβούλιο, άλλως αντιπροσωπευτικά επίσης, όπως η ιδρυτική πράξη ορίζει. Με απόφαση των Υπουργών Προεδρίας της Κυβέρνησης και Εσωτερικών, μετά από γνώμη του Διοικητικού Συμβουλίου της Κεντρικής Ένωσης Δήμων και Κοινοτήτων Ελλάδας (ΚΕΔΚΕ), που εκδίδεται μέσα σε ένα μήνα από τη δημοσίευση του παρόντος, ορίζονται οι λεπτομέρειες της λειτουργίας και της διαδικασίας συγκρότησης των Επιτροπών δεοντολογίας των σταθμών που ανήκουν στους Οργανισμούς Τοπικής Αυτοδιοίκησης (ΟΤΑ). Η απόφαση αυτή, αναλόγως ισχύει και για τις Επιτροπές δεοντολογίας των λοιπών τοπικών σταθμών. 3.Η σύνθεση της Επιτροπής δεοντολογίας γνωστοποιείται από τον αιτούντα με αίτηση χορήγησης ή ανανέωσης της άδειας του σταθμού. Κάθε μεταβολή στη σύνθεση της Επιτροπής γνωστοποιείται στην Επιτροπή για την Τοπική Ραδιοφωνία. Η Επιτροπή για την Τοπική Ραδιοφωνία μπορεί να ζητήσει να υποδειχθεί άλλο πρόσωπο από εκείνο που προτείνει ο φορέας του ραδιοφωνικού σταθμού για την αντικατάσταση εκείνου που η παραίτησή του συνδέεται αμέσως, κατά τη ανεξέλεγκτη δήλωση του ιδίου, με το έργο της Επιτροπής, με τη συμμόρφωση της διεύθυνσης του σταθμού στις υποδείξεις της Επιτροπής και ιδίως όσον αφορά τις γενικές αρχές λειτουργίας των τοπικών ραδιοφωνικών σταθμών. 4.Οι υποδείξεις, γνώμες και αποφάσεις της Επιτροπής δεοντολογίας είναι υποχρεωτικές για τη διεύθυνση του σταθμού. Η μη συμμόρφωση σ' αυτές συνιστά λόγο ανάκλησης ή μη ανανέωσης της άδειας του σταθμού. Η διαπίστωση της μη συμμόρφωσης γίνεται από την Επιτροπή για την Τοπική Ραδιοφωνία, η οποία εκτιμά ελεύθερα και τη γνώμη της Επιτροπής δεοντολογίας. 5.Η Επιτροπή ή οι Επιτροπές δεοντολογίας έχουν και την αρμοδιότητα κρίσεως των αιτήσεων για την επανόρθωση εκπομπών με τις οποίες έχει προσβληθεί η τιμή η υπόληψη ακροατή ή έχει βλαφτεί το επαγγελματικό συμφέρον ή η φήμη νομικού προσώπου του, μέσα σε προθεσμία πέντε ημερών από την κατάθεση της αίτησης. Κατά τα λοιπά εφαρμόζονται αναλόγως οι διατάξεις των παραγράφων 12 και 13 του άρθρου 3 του Ν. 1730/1987. Η αρμοδιότητα της Επιτροπής δεοντολογίας δεν αποκλείει την παράλληλη αρμοδιότητα των ποινικών δικαστηρίων ή των πολιτικών για τη λήψη ασφαλιστικών μέτρων ή της έκδοσης απόφασης. Άρθρο 16 Επιτροπή για την Τοπική Ραδιοφωνία -Αρμοδιότητες 1.Στο Υπουργείο Προεδρίας της Κυβέρνησης, συνιστάται Επιτροπή για την τοπική Ραδιοφωνία που αποτελείται από: α.τον πρόεδρο του Συμβουλίου της Επικρατείας ή τον αντιπρόεδρο που εκείνος θα υποδείξει, β.τον πρόεδρο του Αρείου Πάγου ή τον αντιπρόεδρο του Αρείου Πάγου που εκείνος θα υποδείξει, γ.τον πρόεδρο του Διοικητικού Συμβουλίου της Ένωσης Συντακτών Ημερησίων Εφημερίδων Αθηνών (ΕΣΗΕΑ) ή το μέλος του Διοικητικού Συμβουλίου που εκείνος θα υποδείξει, δ.ε.δύο μέλη από το διδακτικό επιστημονικό προσωπικό των Ανωτάτων Εκπαιδευτικών Ιδρυμάτων (ΑΕΙ) ή των Τεχνολογικών Εκπαιδευτικών Ιδρυμάτων (ΤΕΙ) της χώρας με γνωστικό αντικείμενο ή εμπειρία σχετική με τα μέσα μαζικής επικοινωνίας ή άλλα πρόσωπα που έχουν ειδικές γνώσεις και αναγνωρισμένη εμπειρία. 2.Οι πράξεις των πιο πάνω προέδρων, με τις οποίες υποδεικνύουν τους αντικαταστάτες τους, κοινοποιούνται απ' ευθείας στον υπουργό Προεδρίας της Κυβέρνησης. 3.Μετά από πρόσκληση του Υπουργού Προεδρίας της Κυβέρνησης ή του ενός εκ των δύο προέδρων των Ανωτάτων Δικαστηρίων που είναι αρχαιότερος στο βαθμό που φέρει, συνέρχονται μέσα σε δέκα μέρες από την πρόσκληση τα τρία πρώτα μέλη κι αποφασίζουν κατά πλειοψηφία για τα άλλα δύο. 4.Τα μέλη της Επιτροπής έχουν θητεία τριών ετών. Η θητεία νέου μέλους διαρκεί μέχρι τη συμπλήρωση της τριετούς θητείας της Επιτροπής Αν για οποιοδήποτε λόγο αποχωρήσει από την Επιτροπή αιρετό μέλος, τα τρία πρώτα μέλη επιλέγουν κατά πλειοψηφία το νέο μέλος με θητεία μέχρι τη συμπλήρωση της τριετούς θητείας της Επιτροπής. Με τη λήξη της τριετούς θητείας συγκροτείται με την ίδια διαδικασία η νέα Επιτροπή. Η ιδιότητα του πρώην μέλους της Επιτροπής δεν αποτελεί εμπόδιο για τη συμμετοχή στη νέα σύνθεση της Επιτροπής. 5.Πρόεδρος της Επιτροπής για την Τοπική Ραδιοφωνία είναι ο ανώτατος από τους δύο δικαστικούς λειτουργούς και σε περίπτωση ομοιοβάθμων ο αρχαιότερος στον ίδιο βαθμό. 6.Γραμματέας της Επιτροπής ορίζεται υπάλληλος της Ειδικής Υπηρεσίας Μέσων Μαζικής Επικοινωνίας (ΕΥΜΜΕ) που ορίζεται από τον Υπουργό Προεδρίας της Κυβέρνησης. 7.Τα μέλη της Επιτροπής είναι άμισθα και καταβάλλεται σ' αυτά  αποζημίωση  για  κάθε  συνεδρίαση σύμφωνα με κοινή απόφαση των (Μετά την σελ. 296,416) Σελ. 296,417 Τεύχος 1-11-1 Σελ. 95 Κρατική Ραδιοφωνία-Τηλεόραση 18.Ρ.α.66 Υπουργών Προεδρίας της Κυβέρνησης και Οικονομικών. 8.Οι συνεδριάσεις της Επιτροπής είναι δημόσιες. 9.Η Επιτροπή για την Τοπική Ραδιοφωνία έχει τις εξής αρμοδιότητες: α)προτείνει τη χορήγηση, ανανέωση ή ανάκληση των αδειών, β)δύναται να ζητήσει οποιοδήποτε στοιχείο που αφορά τη λειτουργία των σταθμών, ιδίως όσον αφορά την τήρηση των αρχών λειτουργίας των εκπομπών και διαφημίσεων, καθώς και να ζητήσει οποιαδήποτε έρευνα για τον ίδιο σκοπό. γ)καθώς και κάθε άλλη ενέργεια που προβλέπει το διάταγμα αυτό ή είναι αναγκαία για την εκπλήρωση του σκοπού λειτουργίας. 10.Οι προτάσεις της Επιτροπής είναι αιτιολογημένες και δημοσιεύονται στο ακροατήριο του ίδιου καταστήματος. 11.Οι διατάξεις του άρθρου 19 του Ν. 1599/1986 εφαρμόζονται αναλόγως. Άρθρο 17 Αίτηση και απαιτούμενα δικαιολογητικά 1.Η αίτηση για τη χορήγηση ή ανανέωση της άδειας ίδρυσης, εγκατάστασης και λειτουργίας τοπικού ραδιοφωνικού στθμού υποβάλλεται στην Ειδική Υπηρεσία Μέσων Μαζικής Επικοινωνίας (ΕΥΜΜΕ) του Υπουργείου Προεδρίας της Κυβέρνησης σε επτά αντίγραφα. Το πρωτότυπο παραμένει στο αρχείο της υπηρεσίας. Ταυτόχρονα καταχωρείται σχετική σημείωση στο ειδικό βιβλίο αιτήσεων για τη χορήγηση ή ανανέωση αδειών, στην οποία αναφέρεται η ακριβής χρονολογία και ώρα υποβολής της σχετικής αίτησης, ο αριθμός και ο τίτλος των συνημμένων εγγράφων. Η σχετική σημείωση υπογράφεται από τον υπάλληλο της Ειδικής Υπηρεσίας Μέσων Μαζικής Επικοινωνίας (ΕΥΜΜΕ) που έχει εξουσιοδοτηθεί γιαυτό και από τον αιτούντα ή από πρόσωπο που έχει την ειδική εξουσιοδότηση. Το πιο πάνω βιβλίο είναι προσιτό σε οποιοδήποτε πολίτη. 2.Η αίτηση συνοδεύεται με ποινή απαραδέκτου από τα ακόλουθα δικαιολογητικά: α.Απόφαση του οικείου δημοτικού ή κοινοτικού συμβουλίου όταν αιτών είναι δήμος ή κοινότητα, ή των συμβουλίων όταν αιτών είναι ομάδα δήμων ή κοινοτήτων, η απόφαση του αντίστοιχου οργάνου όταν αιτών είναι Οργανισμός Τοπικής Αυτοδιοίκησης (ΟΤΑ) οποιουδήποτε βαθμού, η απόφαση του Διοικητικού Συμβουλίου όταν αιτών είναι Ανώνυμη Εταιρεία, η κοινή δήλωση της πλειοψηφίας των εταίρων σε κάθε άλλη μορφή εταιρείας ή κοινή δήλωση όλων των μελών της κοινοπραξίας. β.Ειδικό συμβολαιογραφικό πληρεξούσιο σε περίπτωση μη αυτοπρόσωπης παρουσίας του αιτούντος κατά την κατάθεση. Σελ. 296,418 Τεύχος Ι-11-1 Σελ. 96 γ.Δήλωση επωνυμίας και σήματος του σταθμού. δ.Γνωστοποίηση του προσώπου που ορίζεται ως υπεύθυνος για το περιεχόμενο του προγράμματος στους τομείς της ενημέρωσης, μόρφωσης και ψυχαγωγίας. Δεν επιτρέπεται ορισμός του ίδιου προσώπου ως υπευθύνου για περισσότερους από ένα τομείς. Ο υπεύθυνος του τομέα ενημέρωσης πρέπει να είναι επαγγελματίας δημοσιογράφος, μέλος της αντίστοιχης επαγγελματικής ένωσης ή ασφαλισμένος σε δημοσιογραφικό ασφαλιστικό οργανισμό ή ταμείο, εφόσον ζητείται να επιτραπεί η μετάδοση ειδήσεων γενικοτέρου ενδιαφέροντος. ε.Γνωστοποίηση του προσώπου που έχει ορισθεί υπεύθυνος για την τεχνική εποπτεία και λειτουργία του σταθμού. Το πρόσωπο αυτό πρέπει να κατέχει άδεια ραδιοηλεκτρολόγου Α' ή Β' ή δίπλωμα ηλεκτρολόγου ή ηλεκτρονικού μηχανικού ή πτυχίο τεχνολόγου ηλεκτρονικού. στ.Πλήρη τεχνική μελέτη του ραδιοφωνικού σταθμού, εκπονημένη και υπογραμμένη από διπλωματούχο Ανωτάτου Εκπαιδευτικού Ιδρύματος (ΑΕΙ) ή πτυχιούχο Τεχνολογικού Εκπαιδευτικού Ιδρύματος (ΤΕΙ), ηλεκτρονικό ή ηλεκτρολόγο μηχανικό ή τεχνολόγο ηλεκτρονικό. Η μελέτη αυτή πρέπει να περιλαμβάνει: 1.Γενική περιγραφή του σταθμού (αίθουσες, Στούντιο πομπών, εξοπλισμός τους, σχεδιαγράμματα, κατόψεις κ.λπ.). 2.Περιγραφή του πομπού μαζί με φωτογραφίες και κυκλωματικά διαγράμματα. Αναφορά της αναγκαίας τιμής της ισχύος εξόδου του πομπού που θα υπολογίζεται σύμφωνα με τη μέθοδο που περιγράφεται στην παράγραφο 2 του άρθρου 8. 3.Τύπο, πόλωση και απολαβή ως προς το δίπολο μισού μήκους κύματος της κεραίας του σταθμού και διάγραμμα ακτινοβολίας εφ' όσον πρόκειται για κατευθυντική κεραία. Επίσης το ύψος της κεραίας από το έδαφος. 4.Γραμμή μεταφοράς από τον πομπό στην κεραία (τύπος, απόσβεση ανά μέτρο, μήκος γραμμής). 5.Τοπογραφικό διάγραμμα στο οποίο φαίνεται η θέση της κεραίας του σταθμού και τα γεωγραφικά όρια της εμβέλειας του σταθμού. 6.Γεωγραφικές συντεταγμένες (σε μήκος GREENWICH και πλάτος) και υψόμετρο της θέσης της κεραίας του σταθμού. 7.Περιγραφή του τρόπου μεταφοράς του προγράμματος από τους χώρους παραγωγής μέχρι τον πομπό, εφ' όσον ο τελευταίος βρίσκεται μακριά από το Στούντιο και τηλεχειρίζεται σύμφωνα με την παράγραφο 3 του άρθρου 8. 8.Ηλεκτρική τροφοδοσία, διατάξεις ασφαλείας προσωπικού και αντικεραυνική προστασία. ζ.Υπεύθυνη δήλωση, μαζί με τα αναγκαία αποδεικτικά στοιχεία, ότι ο υπό ίδρυση σταθμός πληροί τα τεχνικά χαρακτηριστικά που καθορίζονται στο άρθρο 8. η.Οι Γενικές αρχές διαμόρφωσης προγράμματος και γενική περιγραφή της φυσιογνωμίας όσον αφορά και τους τρεις τομείς, δηλαδή ενημέρωσης, επιμόρφωσης και ψυχαγωγίας. 3.Η αίτηση για χορήγηση ή ανανέωση άδειας ραδιοφωνικού σταθμού της παρ. 2 του άρθρου 2 για την οποία ισχύουν όσα ορίζονται στην παράγραφο 1 του παρόντος, συνοδεύεται μόνο από τα δικαιολογητικά, που ορίζονται στην παράγραφο 2 με στοιχ. γ' και στ΄. Υπεύθυνος για το περιεχόμενο του προγράμματος και την τεχνική εποπτεία και λειτουργία του σταθμού είναι το ίδιο φυσικό πρόσωπο στο οποίο χορηγείται η άδεια. 18.Ρ.α.66 Κρατική Ραδιοφωνία-Τηλεόραση Άρθρο 18 1.Η Ειδική Υπηρεσία Μέσων Μαζικής Επικοινωνίας (ΕΥΜΜΕ) ελέγχει αμέσως τα δικαιολογητικά, που υποβάλλονται και διαβιβάζει το σχετικό φάκελο με όλα τα απαραίτητα στοιχεία στην αρμόδια υπηρεσία του Υπουργείου Μεταφορών και Επικοινωνιών. 2α.Η αρμόδια Υπηρεσία του Υπουργείου Μεταφορών και Επικοινωνιών ελέγχει την δηλούμενη ισχύ εκπομπής του σταθμού για να εξακριβώσει ότι δεν ξεπερνά την τιμή που είναι αναγκαία για την απολύτως ικανοποιητική κάλυψη της γεωγραφικής περιφέρειας του φορέα. Στην περίπτωση που η ισχύς του σταθμού είναι ανώτερη από την πιο πάνω τιμή, τότε η ίδια υπηρεσία καθορίζει την ισχύ της εκπομπής και τη γνωστοποιεί στον αιτούντα το αργότερο σε δέκα (10) εργάσιμες μέρες από τη λήψη των στοιχείων που αναφέρονται πιο πάνω. 2β.Ελέγχει, σύμφωνα με τα στοιχεία που υποβάλλονται, εάν ο τεχνικός εξοπλισμός του σταθμού πληροί τις τεχνικές απαιτήσεις του άρθρου 8 και γνωστοποιεί τις τυχόν παρατηρήσεις της στον αιτούντα, μέσα στο ίδιο χρονικό διάστημα. 2γ.Εισηγείται τη συχνότητα στην οποία πρέπει να λειτουργήσει ο ραδιοφωνικός σταθμός, έτσι, ώστε να μην παρεμποδίζεται η λήψη των κρατικών ραδιοφωνικών και τηλεοπτικών εκπομπών των άλλων τοπικών σταθμών, καθώς και η ομαλή λειτουργία των άλλων Εθνικών Δικτύων Ραδιοεπικοινωνίας. Τη συχνότητα αυτή γνωστοποιεί στην Ειδική Υπηρεσία Μέσων Μαζικής Επικοινωνίας (ΕΥΜΜΕ) το αργότερο σε είκοσι (20) εργάσιμες μέρες, από τη λήψη του φακέλου. Συγχρόνως γνωστοποιεί ότι ο τεχνικός εξοπλισμός του σταθμού πληροί ή δεν πληροί τις τεχνικές απαιτήσεις του άρθρου 8,. Η προθεσμία αυτή δεν ισχύει: α)Σε περίπτωση που απαιτείται ηλεκτρομαγνητικη εναρμόνιση, όπως στην περίπτωση κατά την οποία η κεραία του σταθμού γειτονεύει με κεραίες άλλων σταθμών ή σε κάθε άλλη αναγκαία περίπτωση και β)Εφ' όσον ο σταθμός βρίσκεται κοντά σε αεροδρόμιο. Στην περίπτωση αυτή, ζητά από την αρμόδια υπηρεσία της Υπηρεσίας Πολιτικής Αεροπορίας (ΥΠΑ) τυχόν περιορισμούς για το ύψος της κεραίας. 2δ.Προβαίνει στη διεξαγωγή συντονισμού με τις γειτονικές χώρες εφ' όσον απαιτείται, σύμφωνα με τις εκάστοτε ισχύουσες διεθνείς συμβάσεις. Στην περίπτωση αυτή, ο τελικός καθορισμός της συχνότητας λειτουργίας γίνεται μετά τη λήψη της σύμφωνης γνώμης των γειτονικών χωρών. 3.Μετά την ολοκλήρωση των πιο πάνω ενεργειών, η αρμόδια Υπηρεσία του Υπουργείου Μεταφορών και Επικοινωνιών διαβιβάζει το φάκελο στην Ειδική Υπηρεσία Μέσων Μαζικής Επικοινωνίας (ΕΥΜΜΕ), για να υποβληθεί στη Επιτροπή για την Τοπική Ραδιοφωνία μαζί με τις παρατηρήσεις εκτίμησης και τις προτάσεις και των δύο υπηρεσιών. Άρθρο 2 Είδη αδειών 1.Η άδεια ιδρύσεως, εγκατάστασης και λειτουργίας αφορά εκπομπή σε ορισμένη συχνότητα για ολόκληρο ή τμήμα του 24ωρου, σύμφωνα με τα οριζόμενα στο άρθρ. 12 του διατάγματος αυτού. 2.Μπορεί επίσης να χορηγηθεί άδεια για εκπομπή περιορισμένης ισχύος σε περιοχή συχνοτήτων. Άρθρο 19. Εποπτεία κατά την προδικασία 1.Η Επιτροπή για την Τοπική Ραδιοφωνία έχει το δικαίωμα να παρακολουθεί όλη την προδικασία από την κατάθεση της αίτησης μέχρι τη συζήτησή της. 2.Ο πρόεδρος της Επιτροπής έχει το δικαίωμα, να απευθύνεται γραπτώς στις υπηρεσίες, όργανα ή υπαλλήλους, οι οποίοι ασχολούνται με τη διεκπεραίωση των αιτήσεων και να ζητά οποιαδήποτε πληροφορία. Άρθρο 20 Ορισμός συνεδρίασης της Επιτροπής 1.Με πράξη του προέδρου της Επιτροπής ορίζεται η ημερομηνία συζήτησης. 2.Κατά τον ορισμό της συζήτησης και ιδίως κατά την πρώτη εφαρμογή του παρόντος, γίνεται προσπάθεια να συζητούνται στην ίδια συνεδρίαση αιτήσεις, που αφορούν την ίδια γεωγραφική ενότητα, εφόσον έχουν συμπληρωθεί οι φάκελοι που συνοδεύουν τις αντίστοιχες αιτήσεις. 3.Η πράξη ορισμού της συζήτησης κοινοποιείται με επιμέλεια του γραμματέα της Επιτροπής. Ο πρόεδρος της Επιτροπής δύναται να παραγγείλει την κοινοποίηση και σε τρίτα πρόσωπα, που έχουν έννομο συμφέρον. Άρθρο 21 Συζήτηση των αιτήσεων 1.Το έκθεμα των αιτήσεων που πρόκειται να συζητηθούν, δημοσιεύεται πριν από πέντε ημέρες από τη ημέρα της συζήτησης σε δύο καθημερινές εφημερίδες της Αθήνας. Ο πρόεδρος της Επιτροπής μπορεί να παραγγείλει τη δημοσίευση σε εφημερίδα του τόπου του αιτούντα αντί της δεύτερης αθηναϊκής καθημερινής εφημερίδας. 2.Η δήλωση παρέμβασης τρίτου μπορεί να γίνει με έγγραφο που πρέπει να κατατεθεί μέχρι την προηγούμενη της συζήτησης. Το έγγραφο πρέπει να περιέχει εκτός από τα στοιχεία του παρεμβαίνοντος και πλήρη αναφορά και περιγραφή των περιστατικών που συνιστούν το έννομο συμφέρον του και στηρίζουν το αίτημά του. 3.Οι αιτούντες και παρεμβαίνοντες πρέπει να παρίστανται αυτοπροσώπως ή μαζί με δικηγόρο. Η επιτροπή μπορεί να επιτρέψει την υποστήριξη της αίτησης ή παρέμβασης από τρίτο πρόσωπο μόνο για σπουδαίο λόγο, καθώς και την επικουρία του αιτούντος ή του δικηγόρου του από τεχνικό σύμβουλο. 4.Όλα τα αποδεικτικά στοιχεία προσκομίζονται μέχρι την παραμονή της συζήτησης. Οι μάρτυρες εξετάζονται, ένας για κάθε πλευρά, κατά τη συζήτηση της αίτησης. 5.Οι συνεδριάσεις της Επιτροπής είναι δημόσιες. 6.Δικαίωμα παρέμβασης σε κάθε περίπτωση έχει η ΕΡΤ-ΑΕ και ο Ο.Τ.Ε. 7.Κατά τα λοιπά εφαρμόζονται αναλόγως οι διατάξεις των άρθρων του Κώδικα Πολιτικής Δικονομίας που ισχύουν για τη διαδικασία των ασφαλιστικών μέτρων. Άρθρο 22 Πρόταση της Επιτροπής 1.Η πρόταση της Επιτροπής σχηματίζεται και διατυπώνεται κατά τον τρόπο που σχηματίζονται και διατυπώνονται οι αποφάσεις κατά τον Κώδικα Πολιτικής Δικονομίας. 2.Το πρακτικό της Επιτροπής μαζί με τη αίτηση και τα λοιπά έγγραφα, υποβάλλεται χωρίς καμιά καθυστέρηση στον Υπουργό Προεδρίας της Κυβέρνησης. Περίληψη της πρότασης Επιτροπής καταχωρείται στο σχετικό βιβλίο που τηρείται στην Ειδική Υπηρεσία Μέσων Μαζικής Επικοινωνίας (ΕΥΜΜΕ). 3.Αντίγραφο του πρακτικού έχει δικαίωμα να πάρει ο αιτών, ο παρεμβαίνων, καθώς και κάθε τρίτος που έχει έννομο συμφέρον. Με πράξη του προέδρου της Επιτροπής ορίζεται εκείνος που έχει σχετικό έννομο συμφέρον. 4.Η πρόταση της Επιτροπής πρέπει να περιέχει σαφή και πλήρη αναφορά ως προς όλα τα στοιχεία της άδειας ίδρυσης, εγκατάστασης και λειτουργίας τοπικού ραδιοφωνικού σταθμού. Άρθρο 23 Ανάκληση της άδειας 1.Η άδεια μπορεί να ανακληθεί για ορισμένο χρόνο ή εξ ολοκλήρου μετά από πρόταση της Επιτροπής για την Τοπική Ραδιοφωνία, ύστερα από αίτηση εκείνου μόνο που έχει έννομο συμφέρον ή της Ειδικής Υπηρεσίας Μέσων Μαζικής Επικοινωνίας (ΕΥΜΜΕ) ή της αρμόδιας υπηρεσίας του Υπουργείου Μεταφορών και Επικοινωνιών. 2.Η επιτροπή σε κάθε περίπτωση καλεί σε ακρόαση το φορέα του σταθμού. 3.Η άδεια ανακαλείται για τους ακόλουθους λόγους: α.Σοβαρή παράβαση του νόμου και του παρόντος διατάγματος, ως και των όρων χορήγησης της άδειας. β.Μη συμμόρφωση στις συστάσεις ή αποφάσεις της Επιτροπής για την Τοπική Ραδιοφωνία ή της Επιτροπής δεοντολογίας του σταθμού ή του Ραδιοτηλεοπτικού Συμβουλίου. 4.Η απόφαση του Υπουργού Προεδρίας της Κυβέρνησης είναι αμέσως εκτελεστή. Η άμεση διακοπή της λειτουργίας του σταθμού εξασφαλίζεται με κάθε νόμιμο τεχνικό ή άλλο μέσο. 5.Η Επιτροπή για την τοπική ραδιοφωνία έχει τη υποχρέωση να προτείνει στο συντομότερο δυνατό χρόνο, εφόσον συντρέχει περίπτωση της παραγράφου 3, την ανάκληση της άδειας λειτουργίας των ραδιοφωνικών σταθμών, όταν η ανάκληση ζητείται από εκείνον που θίγεται ή βλάπτεται άμεσα ή την Ειδική Υπηρεσία Μέσων Μαζικής Επικοινωνίας (ΕΥΜΜΕ) ή την αρμόδια υπηρεσία του Υπουργείου Μεταφορών και Επικοινωνιών. (Μετά τη σελ. 296,418) Σελ. 296,419 Τεύχος Ι-11-1 Σελ. 97 Κρατική Ραδιοφωνία-Τηλεόραση 18.Ρ.α.66 Άρθρο 24 Μεταβατική διάταξη 1.Μέχρι την ίδρυση και συγκρότηση της Ειδικής Υπηρεσίας Μέσων Μαζικής Επικοινωνίας (ΕΥΜΜΕ), οι αρμοδιότητές της ασκούνται από τη Διεύθυνση Εποπτείας της Γενικής Γραμματείας Τύπου και Πληροφοριών. 2.Όσες αιτήσεις έχουν υποβληθεί μέχρι την έναρξη ισχύος του διατάγματος αυτού, δεν απορρίπτονται ως απαράδεκτες, εκτός εάν δε συμπληρώσουν αυτές ή δεν προσκομίσουν οι αιτούντες τα δικαιολογητικά που προβλέπει το διάταγμα αυτό μέσα σε εύλογη προθεσμία που θα ορίσει η Επιτροπή για την Τοπική Ραδιοφωνία. Σελ. 296,420 Τεύχος Ι-11-1 Σελ. 98 18.Ρ.α.66 Κρατική Ραδιοφωνία-Τηλεόραση Άρθρο 3 Πρόσωπα στα οποία παραχωρείται η άδεια 1.Οι άδειες ίδρυσης, εγκατάστασης και λειτουργίας μπορούν να δοθούν σε Οργανισμούς Τοπικής Αυτοδιοίκησης (ΟΤΑ) σε νομικά πρόσωπα που ελέγχονται από έλληνες πολίτες και σε φυσικά πρόσωπα ελληνικής ιθαγένειας. 2.Σε περίπτωση που κάτοχος της άδειας είναι νομικό πρόσωπο, πρέπει: α.Στις προσωπικές (ομόρρυθμες, ή ετερόρρυθμες) εταιρείες, να είναι έλληνες πολίτες, ο ομόρρυθμος έταιρος και ο διαχειριστής. β.Στις κεφαλαιουχικές (ανώνυμες εταιρείες και εταιρείες περιωρισμένης ευθύνης) πρέπει να είναι έλληνες πολίτες εκείνοι που έχουν την πλειοψηφία των μερίδων ή μετοχών, ο πρόεδρος, ο διευθύνων σύμβουλος και τα λοιπά μέλη του διοικητικού συμβουλίου, καθώς και ο διαχειριστής. Για την ίδρυση, εγκατάσταση και λειτουργία τοπικών ραδιοφωνικών σταθμών από φυσικά πρόσωπα υπηκόους κρατών μελών της ΕΟΚ και νομικά πρόσωπα της ΕΟΚ βλέπε Π.Δ. 234/9-16 Ιουν. 1993 (ΦΕΚ Α' 99), κατωτ. αριθ. 103. (Αντί για τη σελ. 296,413(α) Σελ. 296,413(β) Τεύχος 1286-Σελ.55 Κρατική Ραδιοφωνία-Τηλεόραση 18.Ρ.α.66 γ.Εάν η άδεια έχει δοθεί σε Οργανισμό ή Οργανισμούς Τοπικής Αυτοδιοίκησης (ΟΤΑ) ο ραδιοφωνικός σταθμός ανήκει ή λειτουργεί είτε ως ιδιόμορφη δημοτική ή κοινοτική επιχείρηση και το διοικητικό συμβούλιό της αποτελούμενο από 5 μέχρι 11 μέλη συγκροτείται με απόφαση του δημοτικού ή κοινοτικού συμβουλίου ομοφώνως, άλλως από εκπροσώπους των δημοτικών και κοινοτικών συνδυασμών κατ' αναλογία της δύναμής τους στο δημοτικό ή κοινοτικό συμβούλιο, είτε ως διαδημοτική ή διακοινοτική και το διοικητικό συμβούλιο συγκροτείται με απόφαση των δημοτικών ή κοινοτικών συμβουλίων ομοφώνως, άλλως αντιπροσωπευτικά, επίσης όπως η ιδρυτική πράξη ορίζει. Σε κάθε περίπτωση στο διοικητικό συμβούλιο μετέχει και ένας εκπρόσωπος των εργαζομένων στην επιχείρηση αν είναι πάνω από είκοσι (20), εκλεγόμενος με άμεση ψηφοφορία. "3.Σε κάθε περίπτωση η έδρα της εταιρείας, και όταν ακόμη η δραστηριότητα ασκείται μέσω θυγατρικής, πρέπει να βρίσκεται μέσα στα όρια εκπομπής του σταθμού. Αν η δραστηριότητα ασκείται μέσω υποκαταστήματος, οι εγκαταστάσεις του πρέπει να βρίσκονται μέσα στα όρια εκπομπής του σταθμού". Η παρ. 3 τροποποιήθηκε ως άνω από την παρ. 3 άρθρ. 2 Π.Δ. 234/9-16 Ιουν. 1993 (ΦΕΚ Α' 99), κατωτ. αριθ. 103. 4.Σε περίπτωση που οι κύριοι της άδειας του σταθμού έχουν συστήσει κοινοπραξία οι προηγούμενες δεσμεύσεις ισχύουν για κάθε μέλος της κοινοπραξίας. 5.Οι ανώνυμες εταιρείες που ζητούν ή κατέχουν άδεια ίδρυσης εγκατάστασης και λειτουργίας ραδιοφωνικού σταθμού, πρέπει να έχουν το εταιρικό τους κεφάλαιο μόνο σε ονομαστικές μετοχές. Η δέσμευση αυτή ισχύει και για τις Εταιρείες που έχουν στην κυριότητά τους ή ως ενέχυρο μετοχές των παραπάνω εταιρειών. 6.Μεταβίβαση ή ενεχυρίαση των μετοχών των εταιρειών της προηγούμενης παραγράφου επιτρέπεται μόνο μέχρι το 49% και γίνεται με σύγχρονη καταχώρηση με ποινή ακυρότητας στο βιβλίο που τηρείται στην Ειδική Υπηρεσία Μέσων Μαζικής Επικοινωνίας (ΕΥΜΜΕ) σύμφωνα με τη διάταξη της παραγράφου 2 του άρθρ. 12. Τα παραπάνω ισχύουν αναλόγως και για τις εταιρικές μερίδες προσωπικών εταιρειών ή τα μερίδια εταιρειών περιωρισμένης ευθύνης. 7.Οι άδειες της παραγράφου 2 του άρθρου 2 χορηγούνται μόνο σε φυσικά πρόσωπα. Άρθρο 4 Μία άδεια σε κάθε πρόσωπο 1.Δεν επιτρέπεται να χορηγηθούν περισσότερες από μία άδειες στο ίδιο φυσικό ή νομικό πρόσωπο. 2.Κάθε φυσικό πρόσωπο εφόσον δεν έχει, ήδη, εν όλω ή εν μέρει, άδεια ραδιοφωνικού σταθμού, έχει το δικαίωμα να κατέχει μετοχές, μερίδια ή μερίδες, να είναι εταίρος, διαχειριστής, διευθύνων σύμβουλος, πρόεδρος ή μέλος διοικητικού συμβουλίου μόνο μιας εταιρείας η οποία κατέχει ή ζητάει να αποκτήσει άδεια ίδρυσης, εγκατάστασης και λειτουργίας τοπικού ραδιοφωνικού σταθμού. 3.Κάθε φυσικό ή νομικό πρόσωπο μπορεί να καλύπτει τις δαπάνες λειτουργίας σε ποσοστό πάνω από πέντε τοις εκατό (5%) ενός μόνο σταθμού. Εξαιρείται η χορήγηση  Σελ. 296,414(β) Τεύχος 1286-Σελ. 56 κεφαλαίων κίνησης από το Ταμείο Παρακαταθηκών και Δανείων, το Ταχυδρομικό Ταμιευτήριο ή άλλο ελληνικό πιστωτικό ίδρυμα. Επίσης, επιτρέπεται χωρίς κανένα περιορισμό ή χρηματοδότηση από Οργανισμούς Τοπικής Αυτοδιοίκησης (ΟΤΑ) ή από νομικά πρόσωπα που ελέγχονται και εποπτεύονται από Οργανισμούς Τοπικής Αυτοδιοίκησης (ΟΤΑ) οποιουδήποτε βαθμού. 4.Η ΕΡΤ-ΑΕ μπορεί με απόφαση του διοικητικού συμβουλίου της να παρέχει την τεχνική και κάθε άλλη δυνατή συνδρομή της σε Οργανισμούς Τοπικής Αυτοδιοίκησης (ΟΤΑ), κατόπιν σχετικής αιτήσεως, ιδιαίτερα για: α)Τη ίδρυση και λειτουργία τοπικών ραδιοφωνικών σταθμών. β)Την επιμόρφωση στελεχιακού δυναμικού τοπικών ραδιοφωνικών σταθμών. γ)Τη διευκόλυνση παραγωγής ραδιοφωνικών προγραμμάτων. Στα πλαίσια του προγραμματισμού της και εφόσον δε δυσχεραίνεται η αποστολή των περιφερειακών σταθμών της ΕΡΤ-ΑΕ μπορεί με απόφαση του Διοικητικού Συμβουλίου της να παραχωρεί σε Οργανισμούς Τοπικής Αυτοδιοίκησης (ΟΤΑ), για ορισμένο χρόνο ζώνες προγραμμάτων, είτε για αυτοτελή αξιοποίηση από Οργανισμούς Τοπικής Αυτοδιοίκησης (ΟΤΑ), είτε για κοινά προγράμματα. Άρθρο 5 Κριτήρια χορήγησης και ανανέωσης αδειών 1.Για τη χορήγηση και ανανέωση της άδειας ίδρυσης, εγκατάστασης και λειτουργίας του τοπικού ραδιοφωνικού σταθμού διερευνώνται ιδίως: α)η τεχνική αρτιότητα του σταθμού και ιδίως η διασφάλιση των τηλεπικοινωνιακών, των ηλεκτρονικών μέσων μαζικής επικοινωνίας και των αερομεταφορών. β)η πληρότητα και ποιότητα του προγράμματος. γ)για σταθμούς των Οργανισμών Τοπικής Αυτοδιοίκησης (ΟΤΑ) ή άλλων κανονικών φορέων διερευνάται και η αντιπροσωπευτικότητα και συλλογικότητα τόσο των οργάνων διοίκησης και διεύθυνσης του σταθμού, όσο και των κοινωνικών και πολιτιστικών δυνάμεων ή φορέων που συμβάλλουν στη διαμόρφωση του προγράμματος. δ)η δυνατότητα πρόσβασης των τοπικών πνευματικών, πολιτιστικών και κοινωνικών δυνάμεων και ιδιαιτέρως της νεολαίας. ε)η τήρηση των αρχών και κανόνων λειτουργίας που ισχύουν για τα μέσα μαζικής ενημέρωσης, ή η δυνατότητα της τήρησής τους. 2.Για την εξακρίβωση της πληρότητας και ποιότητας του προγράμματος κατά τη χορήγηση της άδειας χρησιμοποιούνται κυρίως τα ακόλουθα στοιχεία: α)η εμπειρία και παράδοση στα μέσα επικοινωνίας και ιδίως στον ημερήσιο ή περιοδικό τύπο, β)οι γνώσεις, εμπειρία, ικανότητα των τακτικών συνεργατών, καθώς και η αναγνώρισή τους στην περιοχή εμβέλειας του σταθμού. γ)η προγραμματική δέσμευση για την ανάπτυξη των τομέων της ενημέρωσης, της επιμόρφωσης και της ψυχαγωγίας και την προσφορά σε όλες τις μορφές του λόγου και της τέχνης καθώς και μεγάλη πιθανολόγηση και βάσιμη προσδοκία τήρησης αυτών των δεσμεύσεων. 3.Η πληρότητα του προγράμματος δεν αποκλείει τον ιδιαίτερο προσανατολισμό του σε έναν από τους πιο πάνω τομείς ή σε μια από τις μορφές του λόγου και της τέχνης. 4.Για την εξακρίβωση της πληρότητας και ποιότητας του προγράμματος κατά την ανανέωση της άδειας χρησιμοποιείται και το στοιχείο της ακροαματικότητας του σταθμού. 5.Για την χορήγηση και ανανέωση της άδειας ίδρυσης, εγκατάστασης και λειτουργίας των σταθμών της παραγράφου 2 του άρθρου 2, διερευνώνται ιδίως: α)Οι τεχνικές προδιαγραφές καθώς και η διασφάλιση των τηλεπικοινωνιών, των ηλεκτρονικών μέσων μαζικής επικοινωνίας και των αερομεταφορών. β)Η ανάγκη εκπαίδευσης, επιμόρφωσης και πειραματισμού στα ηλεκτρονικά μέσα μαζικής επικοινωνίας, καθώς και η δυνατότητα μιας τέτοιας εκπαίδευσης επιμόρφωσης και πειραματισμού των συνεργατών του σταθμού. γ)Η ανάγκη για περιορισμένη και ειδική επικοινωνία των συνεργατών και των πιθανών ακροατών του σταθμού που συνδέονται μεταξύ τους ιδίως με σχέσεις γειτονίας, παρακολούθησης ή φοίτησης στην ίδια εκπαιδευτική μονάδα ή ειδικά πολιτιστικά ενδιαφέροντα. 18.Ρ.α.66 Κρατική Ραδιοφωνία-Τηλεόραση Άρθρο 6 Απαγόρευση δικτύωσης. Εγκατάσταση  αναμεταδότη 1.Δεν επιτρέπεται η τεχνική δικτύωση μεταξύ σταθμών, καθώς και η δικτύωση προγράμματος. 2.Δικτύωση προγράμματος κατά την έννοια του διατάγματος αυτού είναι ιδίως κάθε διαμόρφωση προγράμματος που ταυτίζεται με οποιοδήποτε τρόπο ολικώς ή μερικώς κατά το περιεχόμενο ή τα δηλωτικά στοιχεία άλλων τοπικών ραδιοφωνικών σταθμών με ταυτόχρονη ή μη ταυτόχρονη μετάδοση. Επιτρέπεται η ταυτόχρονη ή όχι αναμετάδοση μορφωτικών ή ψυχαγωγικών εκπομπών άλλου ραδιοφωνικού σταθμού που έχει την έδρα του στην Ελλάδα ύστερα από άδεια του φορέα του, μέχρι τα δέκα τοις εκατό (10%) του ημερήσιου προγράμματος του σταθμού που εκπέμπει. 3.Δεν επιτρέπεται η εγκατάσταση αναμεταδότη. Κατ' εξαίρεση μπορεί να επιτραπεί η εγκατάσταση αναμεταδότη μέσα στην περιφέρεια του φορέα στην περίπτωση που γεωγραφικά εμπόδια περιορίζουν τη ραδιοφωνική λήψη στην περιφέρεια αυτή. Η περιφέρεια δεν μπορεί να υπερβεί τα όρια του νομού στον οποίο έχει την έδρα ο σταθμός. Για τις ανάγκες ερμηνείας και εφαρμογής της διάταξης αυτής, ο νομός Αττικής με εξαίρεση την Τροιζηνία και τα νησιά εκτός Αίγινας και Σαλαμίνας, αποτελεί μια περιφέρεια. Οι εξαιρούμενες περιοχές μπορεί ν’ αποτελούν μια περιφέρεια με τον εγγύτερο σε κάθε μία από αυτές νομό. 4.Σε κάθε περίπτωση που ζητείται η εγκατάσταση αναμεταδότη ερευνάται κατά σειρά: α)Η ανάγκη βιωσιμότητας του σταθμού. β)Η ύπαρξη συχνοτήτων που είναι διαθέσιμες για την τοπική ραδιοφωνία σε συσχετισμό με τον αριθμό των αιτήσεων που είναι κατ' αρχήν παραδεκτές. γ)Η τεχνική και ουσιαστική δυνατότητα συμβολής στην πολιτιστική ανάπτυξη της περιφέρειας του σταθμού, καθώς και η δυνατότητα της πρόσβασης στο ραδιοφωνικό σταθμό των τοπικών πνευματικών και κοινωνικών δυνάμεων και ιδιαίτερα της νεολαίας. Άρθρο 7 Διασφάλιση φυσιογνωμίας και ελληνικότητας του σταθμού 1.Η άδεια είναι αναπαλλοτρίωτη και μεταβιβάζεται μόνο σε περίπτωση κληρονομικής εξ αδιαθέτου διαδοχής. Ο κληρονόμος οφείλει να γνωστοποιήσει τούτο στην Ειδική Υπηρεσία Μέσων Μαζικής Επικοινωνίας (ΕΥΜΜΕ) μέσα σε προθεσμία τεσσάρων μηνών από το θάνατο του κληρονομουμένου. Εάν ο κληρονομούμενος είχε μετοχές ή μερίδα ή ήταν εταίρος σε εταιρεία που κατέχει άδεια λειτουργίας τοπικού ραδιοφωνικού σταθμού, ο κληρονόμος οφείλει μέσα σε προθεσμία τεσσάρων μηνών να ζητήσει την καταχώρηση της σχετικής σημείωσης στο σχετικό βιβλίο της Ειδικής Υπηρεσίας Μέσων Μαζικής Επικοινωνίας (ΕΥΜΜΕ). 2.Εάν φυσικό ή νομικό πρόσωπο απέκτησε από κληρονομική διαδοχή: "α)Εν όλω ή εν μέρει το δικαίωμα λειτουργίας τοπικού ραδιοφωνικού σταθμού και δεν έχει την ελληνική ιθαγένεια ή την ιθαγένεια κράτους-μέλους των Ευρωπαϊκών Κοινοτήτων". Το εδάφ. α' τροποποιήθηκε ως άνω από την παρ. 4 άρθρ. 2 Π.Δ. 234/9-16 Ιουν. 1993 (ΦΕΚ Α' 99), κατωτ. αριθ. 103. β)μετοχές ή μερίδια εταιρείας που κατέχει την πιο πάνω άδεια έτσι ώστε να μην περιορίζεται το δικαίωμά του στη λειτουργία ενός μόνο σταθμού, τότε έχει την υποχρέωση να εκποιήσει το μερίδιό του ή το μερίδιο που υπερβαίνει τη συμμετοχή του σ' ένα σταθμό. 3.Η προσωρινή τιμή ορίζεται από το Μονεμελές Πρωτοδικείο του τόπου όπου ευρίσκεται το προς εκποίηση δικαίωμα και η οριστική τιμή από το αρμόδιο κατά τόπο Εφετείο. Κατά τα λοιπά εφαρμόζονται οι διατάξεις 17-21 του Ν.Δ. 797/30.12.70/1.1.71 "περί αναγκαστικών απαλλοτριώσεων". Δικαίωμα προτίμησης στη απόκτηση της άδειας έχουν κατά το ένα τρίτο οι μόνιμοι συνεργάτες του σταθμού, κατά το ένα τρίτο πολιτιστικοί φορείς ή Οργανισμοί Τοπικής Αυτοδιοίκησης (ΟΤΑ) της περιφέρειας του σταθμού  και κατά το ένα τρίτο κάτοικοι της έδρας του σταθμού. Τα κριτήρια και η σειρά προτίμησης ορίζονται με την ίδια απόφαση με τη οποία προσδιορίζεται και η τιμή εκποίησης. 4.Το Ελληνικό Δημόσιο με την Ειδική Υπηρεσία Μέσων Μαζικής Επικοινωνίας (ΕΥΜΜΕ) έχει αυτοτελές δικαίωμα παρέμβασης στις πιο πάνω δίκες και επιδιώκει: α.τη μη μεταβολή της φυσιογνωμίας του ραδιοφωνικού σταθμού, β.τη διατήρηση ή επαύξηση της αντιπροσωπευτικότητας και συλλογικότητας του σταθμού, γ.τη διασφάλιση του τοπικού χαρακτήρα και της τήρησης των αρχών λειτουργίας σύμφωνα με τις διατάξεις του διατάγματος αυτού, και δ.τη διασφάλιση του ιδιαίτερου πολιτιστικού χαρακτήρα του. 5.Αν κάποιος δεν ασκήσει το δικαίωμα προτίμησης κατά την προηγούμενη παράγραφο, τότε το δικαίωμά του: α.προσαυξάνει αναλογικώς τη μερίδα των προσώπων της ίδιας κατηγορίας, διαφορετικά, β.προσαυξάνονται αναλόγως οι μερίδες των άλλων δύο κατηγοριών. Αν κανένα από τα προηγούμενα πρόσωπα δεν ασκήσει το δικαίωμα προτίμησης, το δικαίωμα αυτό περιέρχεται χωρίς κανένα αντάλλαγμα ή επιβάρυνση στον Οργανισμό Τοπικής Αυτοδιοίκησης (ΟΤΑ) της έδρας του σταθμού. Άρθρο 8 Τεχνικά χαρακτηριστικά των τοπικών ραδιοφωνικών σταθμών 1.Οι τοπικοί ραδιοφωνικοί σταθμοί πρέπει να έχουν τουλάχιστον τις κατωτέρω τεχνικές προδιαγραφές: α)Σύστημα Εκπομπής: Μονοφωνικό ή στερεοφωνικό σύμφωνα με τη Σύσταση 450-1 της Διεθνούς Συμβουλευτικής Επιτροπής Ραδιοεπικοινωνιών (CCIR). Στην περίπτωση στερεοφωνικής εκπομπής θα εφαρμόζεται το σύστημα τόνου-πιλότου (PILOTE TONE SYSTEM). β)Περιοχή συχνοτήτων: 87,5-107,7 Μεγάκυκλοι ανά δευτερόλεπτο (MHZ) χωρίς να συμπεριλαμβάνονται τα όρια. Η ακριβής συχνότητα ή περιοχή συχνοτήτων καθορίζονται σύμφωνα με τις διατάξεις των άρθρων του διατάγματος αυτού. γ)Ανοχή συχνοτήτων: + 500 Κύκλοι ανά δευτερόλεπτο (HZ). δ)Απόκλιση της φέρουσας για 100% διαμόρφωση + 75 χιλιόκυκλοι ανά δευτερόλεπτο (ΚΗΖ). ε)Είδος διαμόρφωσης: Διαμόρφωση συχνότητας (F3E). στ)Συνολικό εύρος ζώνης: 180 Χιλιόκυκλοι (ΚΗΖ). Ζ)Στάθμη παρασιτικών ακτινοβολιών: μικρότερη ή το πολύ ίση με 60 DB κάτω από την ονομαστική ισχύ εξόδου του πομπού χωρίς να υπερβαίνει το 1 χιλιοστό του WA TT (MW). Η ισχύς ακτινοβολίας οιασδήποτε παρασιτικής συνιστώσας στη ζώνη 108137 ΜΗΖ δε θα υπερβαίνει τα 250 εκατομμύρια του WATT (μW). η)Ισχύς εκπομπής: H ενεργός ακτινοβολούμενη ισχύς του πομπού, ανεξαρτήτως της ονομαστικής του ισχύος, δε θα υπερβαίνει την τιμή που είναι αναγκαία για την ικανοποιητική κάλυψη της γεωγραφικής περιοχής του φορέα και που προσδιορίζεται σύμφωνα με τη επόμενη παράγραφο. Ενεργός ακτινοβολούμενη ισχύς είναι το γινόμενο της ισχύος εξόδου του πομπού επί την απολαβή της κεραίας ως προς το δίπολο μισού μήκους κύματος (λ/2). 2.Ενεργός ακτινοβολούμενη ισχύς (Ε.Α.Ι.) που είναι αναγκαία για την ικανοποιητική κάλυψη της γεωγραφικής περιοχής του φορέα υπολογίζεται με βάση την ελάχιστη στάθμη χρησιμοποιήσιμου πεδίου (ΜΙΝΙΜUM USABLE FIELD STRENGTH),η οποία έχει τις κατωτέρω τιμές ανάλογα με τη γεωγραφική περιοχή (σύμφωνα με τη Σύσταση 412-4 της CCIR): α.Για Στερεοφωνική εκπομπή: 54 DB (μV/M) για αγροτικές περιοχές 66 DB (μV/M) για αστικές περιοχές 74 DB (μV/M) για μεγάλες πόλεις (πάνω από 100.000 κατοίκους). β.Για μονοφωνική εκπομπή: 48 DB (μV/M) για αγροτικές περιοχές 60 DB (μV/M) για αστικές περιοχές 70 DB(μV/M)για μεγάλες πόλεις Με βάση τις ανωτέρω τιμές και με τη βοήθεια του σχήματος Ι υπολογίζεται η ενεργός ακτινοβολούμενη ισχύς (Ε.Α.Ι.) του πομπού. Αφαιρώντας το κέρδος της κεραίας προκύπτει η ισχύς εξόδου του πομπού δηλαδή:         10 min G E E Ρ-10 όπου Ρ= ισχύς εξόδου του πομπού σε KW E min= η επιθυμητή στάθμη πεδίου σε DB (μV/M) που δίνεται παραπάνω (Αντί για τη σελ. 296,415) Σελ. 296,415(α) Τεύχος 1286-Σελ. 57 Κρατική Ραδιοφωνία-Τηλεόραση 18.Ρ.α.66 Ε =η στάθμη πεδίου BD (μV/M) στη μέγιστη απόσταση εμβέλειας που δίνεται στο σχ. 1 για ισχύ εκπομπής 1 ΚW. G=το κέρδος της κεραίας ως προς το δίπολο μισού μήκους κύματος. 3.Σε περίπτωση που επιτραπεί κατά το άρθρ. 6 παράγραφοι 3, 4 η εγκατάσταση αναμεταδότη, η μεταφορά προγράμματος από τους χώρους παραγωγής στον πομπό γίνεται μόνο δια μέσου τηλεπικοινωνιακής οδού που παρέχει ο Ο.Τ.Ε. Για τον καθορισμό της ισχύος του αναμεταδότη εφαρμόζονται όσα αναφέρονται στις παραγράφους 1 και 2 του άρθρου αυτού. 4.Η ισχύς εξόδου στην οποία θα λειτουργούν οι πομποί που αναφέρονται στην παράγραφο 2 του άρθρ. 2 δεν μπορεί σε καμμιά περίπτωση να υπερβαίνει τα 40W, ανεξαρτήτως της ονομαστικής του ισχύος. Η Επιτροπή για την Τοπική Ραδιοφωνία μπορεί να ζητήσει να καλύπτουν μία ή περισσότερες από τις τεχνικές προδιαγραφές της παραγράφου 1 του άρθρου αυτού.